CELEX: C2004/284/43
Language: fi
Date: 2004-11-20 00:00:00
Title: Asia T-357/04: Marguerite Chetcutin 31.8.2004 Euroopan yhteisöjen komissiota vastaan nostama kanne

20.11.2004   
            
            
               FI
            
            
               Euroopan unionin virallinen lehti
            
            
               C 284/21
            
         Marguerite Chetcutin 31.8.2004 Euroopan yhteisöjen komissiota vastaan nostama kanne
   (Asia T-357/04)
   (2004/C 284/43)
   Oikeudenkäyntikieli: ranska
   Marguerite Chetcuti, kotipaikka Zejtun (Malta), edustajanaan asianajaja Marc-Albert Lucas, on nostanut 31.8.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan.
   Kantaja vaatii, että yhteisöjen ensimmäisen oikeusasteen tuomioistuin
   
               —
            
            
               toteaa, että 6.4.2004 päivätyn kilpailuilmoituksen COMP/P A/04 III kohta on lainvastainen;
            
         
               —
            
            
               kumoaa valintalautakunnan 22.6.2004 tekemän päätöksen hylätä hänen hakemuksensa tämän säännöksen perusteella;
            
         
               —
            
            
               kumoaa myöhemmin kilpailumenettelyssä tehdyt toimet, joiden lainvastaisuus on seurausta kilpailuilmoituksen ja riidanalaisen päätöksen lainvastaisuudesta, erityisesti seuraavat toimet:
               
                           —
                        
                        
                           valintalautakunnan laatima luettelo hakijoista, jotka täyttävät kilpailuilmoituksessa vahvistetut edellytykset;
                        
                     
                           —
                        
                        
                           komission tällä perusteella tekemä päätös siitä, montako paikkaa laitetaan auki;
                        
                     
                           —
                        
                        
                           valintalautakunnan työnsä päätteeksi laatima soveltuvien hakijoiden luettelo, ja
                        
                     
                           —
                        
                        
                           nimittävän viranomaisen tällä perusteella tekemät nimityspäätökset;
                        
                     
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Vaatimustensa tueksi kantaja vetoaa siihen, että kilpailuilmoitus on henkilöstösääntöjen 4 artiklan, 27 artiklan ja 29 artiklan 1 kohdan b alakohdan sekä yhdenvertaisen kohtelun periaatteen vastainen, koska siinä suljetaan ylimääräiset toimihenkilöt kilpailun ulkopuolelle. Hän korostaa myös sitä, että tämä ilmoitus on hänen mielestään henkilöstösääntöjen 27 ja 29 artiklan sekä työnantajan edun ja yhdenvertaisen kohtelun periaatteen vastainen siitä syystä, että siinä edellytetään, että henkilö on toiminut yhteisöjen palveluksessa virkamiehenä, väliaikaisena toimihenkilönä tai ylimääräisenä toimihenkilönä, ja suljetaan siten paikalliset toimihenkilöt, kuten kantaja, kilpailun ulkopuolelle.